Viborger Samler, 1848-03-30
Udenlandske Efterretninger. Frankerig. Paris, den 22de Marts. Af Dagens tre politiske Hovedspørgsmaal, nemlig angaaende Finantserne, Valgene og Krigen, synes det sidste, navnlig paa Grund af Begivenhederne i Tydskland, at træde i Baggrunden. Pluraliteten af Franskmændene ønsker ingen Krig; kun mindre Factioner ville styrte Nationen i Krig. Men de besidde foreløbig ikke denne Magt. J Frankerig ansees de store Begivenheder i Tydskland kun som Forspillet paa det egentlige Drama – en stor tydske Republik, Frankerig behøver ikke at nære nogen Frygt for en tydsk russisk Despotalliance. Valgspørgsmaalet svæver endnu. De meest anseete og de, Majoriteten i den provisoriske Regjering repræsenterende, Journaler ere imod Valgenes Udsættelse, og en af den provisoriske Regjerings Secretairer har givet et saadant Svar paa en imod Udsættelse af Valgene indrakt, med 5000 Underskrifter forsynet, Petition, at man ei kan betvivle, at den provisoriske Regjerings Majoritet jo er af samme Mening, og naar kun Valglisterne ere i god Orden, ville Valgene aabnes den 9de April. Det finantsielle Spørgsmaal, staaer endnu in statu quo; Journ, des Deb. befrygter, at Regjeringen, hvis Pengeforlegenhed er uhyre stor, vil see sig nødsaget til at give efter for den lokkende Fristelse og gjennembryde den eneste Skranke, der endnu sikkrer for et Assignatsystem, – nemlig Jndskrænkning af de i et tvunget Omløb satte Noter. Man imødeseer en uundgaaelig Emission af mindre Banknoter. La Presse melder, at Krigsministeren, Gen. Lieutn. Supervie, er entlediget og at Gen. Lieutenant CavaignacGouverneur i Algerien, har indtaget hans Plads. Gen. Changarnier er udseet til Cavaignaes Efterfølger i Africa. Efterretningen og Revolutionen i Wien ankom til Paris, netop i det Øieblik, da de tydske Democraters Klub, der har constitueret sig som en Legion paa 20 Compagnier a 100 Md., for i det Tilfælde, at Reaction eller fremmed Jndblanding skulde forsøge paa at true Friheden i Tydskland, strax som organiseret Corps at ile deres betrængte Brødre til Hielp – afholdt deres Vaabenøvelser. Et imponerende Paradeoptog foranstaltedes; paa KæmpeTricolor-Banneret prangede den Jndskrift: Revolution, a Vienne, Le 13 Mars. - Metternich chasse! La tyrannie vaincue, la liberte conquise en Autriche, (Revolution i Wien; den 13de Marts. Metternich forjaget Tyranniet overvundet, Friheden erobret i Østerrig!) Man kan ikke gjøre sig noget Begreb om de Franskes enthousiastiske Jubel, da de erholdt Efterretning om denne verdenshistoriske Begivenhed (Und das Band der Staaten ist gehoben, und die alten Formen sturzen ein). - Deputationen hilsedes af Pariserfolket med Udraabene: Vive Allemagne vive Autriche, Vive la Pologne, Vive la sainte alliance des peuples!)Alle de Debitorer, der ved Dom ere tilpligtede at udrede deres Skyld, kunne ved de dertil bemyndigede Handelstribunaler erholde en Frist af 3 Maaneder. Antallet af de nye Journaler er Legio; iblandt disse udhæves: Uami du peuple, Le Garde National. La republique francaise, La Liberte, Le nouveauCordelier. Antallet af de politiske Klubber i Paris udgjør 95; hvoriblandt 3 tydske, 2 polske, 1 Schweizerklub, 1 italiensk og 1 skandinavisk Klub. Et District i Creuse-Dep. vil vælge den berømte Skribentinde George Sand til Deputeret ved den nye Nationalforsamling.